b'\n_START_ARTICLE_\nKvantna gravitacija\n_START_SECTION_\nPregled\n_START_PARAGRAPH_\nVeliko te\xc5\xbeav pri zdru\xc5\xbeevanju teh teorij v vseh energijskih merilih prihaja iz razli\xc4\x8dnih privzetkov teh teorij o tem kako deluje vesolje. Splo\xc5\xa1na teorija relativnosti modelira gravitacijo kot ukrivljenost prostor-\xc4\x8dasa, kakor v Wheelerjevem sloganu: \xc2\xbbprostor-\xc4\x8das pove snovi kako naj se giblje, snov pa pove prostor-\xc4\x8dasu kako se naj ukrivlja.\xc2\xab Na drugi strani je kvantna teorija polja tipi\xc4\x8dno formulirana v ravnem prostor-\xc4\x8dasu posebne teorije relativnosti. Nobena teorija se \xc5\xa1e ni pokazala za uspe\xc5\xa1no pri opisovanju splo\xc5\xa1nega stanja, kjer dinamika snovi, modelirana s kvantno mehaniko, vpliva na ukrivljenost prostor-\xc4\x8dasa. \xc4\x8ce se posku\xc5\xa1a obravnavati gravitacijo preprosto kot drugo kvantno polje, nastala teorija ni renormalizabilna. Tudi v preprostej\xc5\xa1emu primeru, kjer je ukrivljenost fiksirana  a priori, postane razvijanje kvantne teorije polja ve\xc4\x8dji matemati\xc4\x8dni izziv, in mnogo zamisli, ki jih fiziki rabijo v kvantni teoriji polja na ravnem prostor-\xc4\x8dasu, postane neuporabnih._NEWLINE_V splo\xc5\xa1nem se verjame, da bo teorija kvantne gravitacije omogo\xc4\x8dila razumeti probleme pri zelo visokih energijah in zelo malih razse\xc5\xbenostih, kot je na primer obna\xc5\xa1anje \xc4\x8drnih lukenj in izvor Vesolja.'